หุ้นไทยปิดเช้าลบ 2.5 จุด สวนทางเพื่อนบ้าน
ภาวะตลาดหุ้นไทยในช่วงเช้าปิดลบ 2.5 จุด การเมืองเป็นปัจจัยกดดัชนีลดสวนทางเพื่อนบ้าน
8 มี.ค. 2553

ภาวะตลาดหุ้นไทยในช่วงเช้าปิดลบ 2.5 จุด การเมืองเป็นปัจจัยกดดัชนีลดสวนทางเพื่อนบ้าน
แม้ว่า ตัวเลขเศรษฐกิจของสหรัฐที่ดีขึ้น ไม่ว่าจะเป็นการจ้างงานนอกภาคเกษตร และสินเชื่อผู้บริโภค ขณะที่นักลงทุนคลายความกังวลฐานะการคลังของกรีซหลังจากรัฐบาลฝรั่งเศสประกาศว่าพร้อมจะยื่นมือเข้าช่วยเหลือ
แต่ปัจจัยการเมืองในประเทศยังคงกดดันดัชนีหุ้นไทย โดยเฉพาะการชุมนุมในวันที่ 14 มี.ค. ที่ผู้ชุมนุมจะเริ่มรวมตัวกันตั้งแต่วันที่ 12 มี.ค. ทำให้ดัชนีหุ้นไทยปิดตลาดในภาคเช้าลดลง 2.50 จุด ปิดที่ 721.46 จุด มูลค่าการซื้อขาย 9,922.98 ล้านบาท สวนทางกับตลาดเพื่อนบ้านที่ปรับเพิ่มขึ้นกันถ้วนหน้า